De Lienert isch ab 1916 bis zu sim Toud Mitglid vom «Läitende Usschuss» (en Ard en Vorschtand) vom Schwizerische Idiotikon gsi. Im Nouchrueff, wo der Albert Bachme gschribe het, häisst, wie-n-er äisder wider über s Wörterbuech brichtet het, was det alles drinschtout und wie wichtig das sig – mit em Toud vom Lienert sig «der Herold des Idiotikons verstummt». Betont wird au, wie wichtig s literarisch Schaffe vom Lienert für s Idiotikon gsi seg, gschribe «in naturreiner Sprache und mit volksechtem Empfinden».